בוסטון קונסלטינג גרופ

בוסטון קונסולטינג גרופ (באנגלית: Boston Consulting Group, או BCG) הוא תאגיד בינלאומי לייעוץ אסטרטגי שהוקם ב-1963. לתאגיד מעל ל-100 משרדים ביותר מ-50 מדינות ברחבי העולם ובראשו עומד כריסטוף שוויצר (Christoph Schweizer).

היסטוריה
הפירמה הוקמה על ידי ברוס הנדרסון כיחידה של איש אחד כחלק מ-Boston Safe Deposit and Trust Company. הנדרסון, בוגר בית הספר למנהל עסקים של אוניברסיטת הרווארד, הועסק בעברו על ידי חברת הייעוץ ארתור ד. ליטל. שנתיים מאוחר יותר הנדרסון יצא בתוכנית אופציות לעובדים (ESOP), כך שיוכלו לקנות ולהפריד את BCG מחברת בוסטון ולהפוך אותה לעצמאית. הרכישה הושלמה ב-1979.
ב-1998 הפירמה הקימה את "המכון לאסטרטגיה", והעשירה את החשיבה האסטרטגית בקבוצה באמצעות יישום תובנות ממגוון דיסציפלינות אקדמאיות לאתגרים אסטרטגיים שניצבים בפני עסקים והחברה בכלל.
ב-2017 דורגה BCG במקום השמיני הכללי והראשון מבין החברות הקטנות ברשימת פורצ'ן של "100 המקומות הטובים לעבוד בהם".

פעילות בישראל 
חברת BCG השיקה את פעילותה בישראל בשנת 2010, בהובלת שותפים מהחברה בארצות הברית.
BCG תל אביב מייעצת לתאגידים בישראל מכל ענפי המשק, כולל מוצרי צריכה, אנרגיה, שירותים פיננסיים, שירותי בריאות, ייצור, תחבורה, תשתיות, טכנולוגיה וטלקום. כמקובל ב-BCG העולמית, BCG תל אביב משתתפת בפרויקטים חברתיים, כמו למשל שותפות עם מכון חרוב שמטרתו מניעת התעללות והזנחת ילדים בישראל.

שותפים 
BCG מנוהלת על ידי כ-1,500 שותפים בכל רחבי העולם. את המשרד הישראלי הקימו השותפים גילי גורדון ותומר צור, וכיום מובילים אותו השותפים אסף אליקים, טל רוזנבלום, שרון זיכרמן ואור קליר.

TLV Tech Hub
בשנת 2019, המשרד הקים את ה- TLV Tech Hub על מנת לייצר ערך עבור לקוחות BCG העולמיים מתוך חיבורים עם סטרטאפים טכנולוגיים ישראליים ומינוף המומחיות הטכנולוגית במדינה. ה-Tech Hub מורכב משני גופים: 

 TLV Cyber-security Center of Competence – מרכז מומחיות בתחום הסייבר, שמובל על ידי בעלי מקצוע ישראלים המסייעים ללקוחות BCG מהארץ ומהעולם להיערך לאיומי הסייבר.  
 TLV Innovation Ecosystem Center – מרכז חדשנות, שמטרתו ליצור חיבורים בין הלקוחות הגלובליים של BCG לסטרטאפים ישראליים ולשחקני מפתח בסביבת הטכנולוגיה בישראל, לתמוך בהטמעה של פתרונות טכנולוגיים ישראליים עבור לקוחות BCG וליצור שותפויות ארוכות טווח עם שחקני מפתח ב-Ecosystem הטכנולוגי הישראלי.

מטריצת הצמיחה של BCG

BCG יצרה והטמיעה בשנות השבעים את מטריצת צמיחה-נתח שוק. טבלה פשוטה שעוזרת לתאגידים גדולים להחליט כיצד להקצות הון ליחידותיו השונות. התאגיד יגדיר את היחידות העסקיות שלו כ"כוכבות", "פרות מזומנים", "סימני שאלה" ו"כלבלבים". את ההון התאגיד יקצה בהתאם לקטגוריות אלו תוך שהוא מעביר הון מ"פרות חולבות" ל"כוכבות" ו"סימני שאלה" שיש להן שיעורי צמיחה גבוהים יותר ולכן פוטנציאל גבוה יותר.

רשת החברות של BCG
BCG בנתה רשת חברות שמשלימה את מערך הייעוץ שלה.
 BCG Platinion אחראית על עיצוב הצדדים הטכנולוגיים והאנושיים של שינויים טכנולוגיים.
 BCG Digital Ventures משתפת פעולה עם חברות כדי לחקור, לעצב ולהשיק מוצרים ושירותים חדשים.
 BCG Gamma מיישמת מדעי וניתוח נתונים ובינה מלאכותית כדי למצוא יתרונות תחרותיים.
 BCG Omnia חטיבת הנכסים או המוצרים של הפירמה, המספקת את ליבת הייעוץ העסקי עם מוצרי תוכנה ונתונים, ובמקרים אחדים מספקת אותם ישירות ללקוחות.

תהליך הגיוס לחברה 
BCG מגייסת לחברה מועמדים מהאוניברסיטאות המובילות בעולם וממגוון רקעים אקדמיים כמו עסקים, משפטים, מדעים, חשבונאות, פסיכולוגיה, פילוסופיה ועוד. תהליך הקבלה הוא תחרותי ומורכב ממספר שלבים בשיטת "Case Method" – סימולציית מקרה בוחן עסקי, שפתרונו מצריך שימוש בכישורים אנליטיים כמותיים ואיכותיים בהתאם לעבודה כיועץ בסביבה עסקית.

פרסומים
BCG מפרסמת בכל שנה מאמרים, דו"חות תעשייה, מחקרים וספרים בתחומי התמחות רבים. מבין הספרים שכתבו שותפים בחברה: 
 . A Business Week Bestseller and Berry AMA book prize winner
 .
 
 
 

מפרסומי BCG בתקשורת: 
 כביר, עומר (2 בינואר 2022). "נתוני פליטות תחת מסך עשן". כלכליסט
פסקובסקי, אורי (30 בדצמבר 2021). "שיחות בזום וקניות באינטרנט? "זאת לא מהפכה אמיתית בכלכלה". גלובס. 
רוכוורגר, מיכאל (13 באוקטובר 2021). "סקר בינלאומי: מה רוצים הלקוחות הישראלים מהבנק". TheMarker
זרחוביץ', עמרי (23 בספטמבר 2020) "30 שנה של דעיכה: ארצות הברית איבדה את מעמדה בתחום ייצור השבבים. איך זה משפיע עליה?" גלובס.
רוחקס דומבה, עמי (2 באוגוסט 2021). "מחקר: התעשייה הביטחונית מתקשה להסתגל למהפכת הדיגיטל". Israel Defense
 פרץ, גד (07 באוקטובר 2020) "כלכלת דור 5: מהירות הגלישה בנייד היא לא לב העניין". גלובס.
 דברת-מזריץ, עדי (13 באפריל 2020). "פחות קניונים ומסעדות, יותר חסכונות: כך תשפיע המגפה על הוצאות הצרכנים". TheMarker.
רוזן, אהרון (19 במרץ 2020). "12 שיעורים בניהול משבר שאפשר ללמוד מהחברות הסיניות". גלובס.
אפלברג, שלי (13 במרץ 2020). "מגפת הקורונה כאן: חברת הייעוץ BCG ממליצה לבנקים איך להתמודד עימה". TheMarker.
גולדשטין, טלי (08 במרץ 2020) "המאמץ משתלם: מדינות שנאבקות בשינוי האקלים, ירוויחו". TheMarker.
אקונומיסט (28 בינואר 2020). "לקום בארבע בבוקר כדי להגיע בזמן לעבודה: התוכנית שתחלץ את המדינה עם הפקקים הגרועים בעולם". TheMarker.
מנלה, מעין (2 בדצמבר 2019). "לידיעת המנהלים: זה הדבר החשוב ביותר לטאלנטים". כלכליסט. 
מנלה, מעין (11 בנובמבר 2019). "מחקר: 61% מהעובדים חושבים שהטכנולוגיה תשפר את מצבם התעסוקתי". כלכליסט.

לקריאה נוספת 

 בנימין נתניהו, ביבי: סיפור חיי, הוצאת שיבולת, 2022, עמודים 111-114

קישורים חיצוניים

הערות שוליים

תאגידים רב-לאומיים
תאגידי ייעוץ אסטרטגי